laion/Wikipedia-Exotic huggingface dataset:
গণবাহিনী (জাসদ)

গণবাহিনী জাতীয় সমাজতান্ত্রিক দলের সশস্ত্র সংগঠন ছিল। ১৯৭২ সালে বাংলাদেশ আওয়ামী লীগের ছাত্র সংগঠন বাংলাদেশ ছাত্রলীগের একটি অংশ জাতীয় সমাজতান্ত্রিক দল গঠন করে, যার নেতৃত্বে সিরাজুল আলম খান ছিলেন। দলটি একটি সশস্ত্র বিপ্লবের মাধ্যমে সমাজতন্ত্র প্রতিষ্ঠার আহ্বান জানিয়েছিল। ফলস্বরূপ, গণবাহিনী গঠিত হয় এবং বঙ্গবন্ধু শেখ মুজিবুর রহমানের সরকারের বিরুদ্ধে সশস্ত্রভাবে অবস্থান নেয়। ১৯৭৪ সালে হাসানুল হক ইনুর নেতৃত্বে একদল সশস্ত্র লোকবল স্বরাষ্ট্রমন্ত্রী মুহাম্মদ মনসুর আলীর বাড়িতে আক্রমণ করে, যেটি গণহত্যায় গড়ায়। অগণিত বাংলাদেশ ছাত্রলীগ ও আওয়ামী লীগ সদস্যকে হত্যার অভিযোগে গণবাহিনী অভিযুক্ত। জিয়াউর রহমান গণবাহিনী নিষিদ্ধ করেন এবং আবু তাহেরকে মৃত্যুদণ্ড প্রদান করেন। এছাড়াও দলটির বিভিন্ন ব্যক্তিকে বিভিন্ন মেয়াদে কারান্তরীণ করা হয়। ২০১৬ সালে বাংলাদেশ আওয়ামী লীগের তৎকালীন সাধারণ সম্পাদক সৈয়দ আশরাফুল ইসলাম মন্তব্য করেছিলেন যে, জাতীয় সমাজতান্ত্রিক দল ও গণবাহিনী বঙ্গবন্ধু শেখ মুজিবুর রহমানের হত্যার জন্য রাজনৈতিক পরিস্থিতি সৃষ্টি করেছিল। বঙ্গবন্ধুর হত্যাকাণ্ডের জন্য বিরোধী দলীয় নেতারাও সংগঠনটিকে দায়ী করেছিলো। অনেকে সংগঠনটিকে 'সেই সময়ের আল কায়েদা' বলে অভিহিত করেন। Staff Correspondent। "JS sees debate over role of Gono Bahini"। thedailystar.net। The Daily Star। সংগ্রহের তারিখ ৯ জুলাই ২০১৫।  Hossain, Kazi Mobarak (১৩ মার্চ ২০১৬)। "Hasanul Haq Inu's JaSoD splits as he names Shirin general secretary"। Dhaka Tribune। Dhaka Tribune। সংগ্রহের তারিখ ১১ জুলাই ২০১৬।  "Rizvi now blasts Inu at press briefing"। The Daily Star। UNB। ১৫ জুন ২০১৬। সংগ্রহের তারিখ ১১ জুলাই ২০১৬।  Ahsan, Syed Badrul (৭ জুলাই ২০১৫)। "Bourgeois dreams of socialist revolution"। The Daily Observer। The Daily Observer। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৬।  "Awami League will have to atone for making a JaSoD leader minister, says Syed Ashraf"। bdnews24.com। bdnews24.com। ১৩ জুন ২০১৬। সংগ্রহের তারিখ ১১ জুলাই ২০১৬।  "Clarify your role in Bangabandhu killing, BNP to Inu"। Prothom Alo। Prothom Alo। ২৪ আগস্ট ২০১৫। ১২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৬।  "Inu, Khairul to be tried in people's court: BNP"। The News Today। UNB। ১৫ জুন ২০১৬। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৬।
চিন্ময় রায়

চিন্ময় রায় (১৬ জানুয়ারী ১৯৪০ — ১৭ মার্চ ২০১৯) একজন বাঙালী অভিনেতা। ১৯৪০ সালের ১৬ জানুয়ারি ব্রিটিশ ভারত (অধুনা বাংলাদেশের) কুমিল্লায় জন্ম নেয়া প্রথিতযশা এই কৌতুক অভিনেতার অভিনয় জীবন শুরু হয়েছিল কলকাতার থিয়েটার মঞ্চ থেকে। প্রথমে থিয়েটার ও নাট্যদলের সঙ্গে যুক্ত হন। নান্দীকারের সাথে যুক্ত থাকার পরে ছেড়ে দিয়ে শুরু করেন নাট্য ওয়ার্কশপ। তারপর সিনেমাতে দাপিয়ে অভিনয় করেছেন তিনি। মূলত কৌতুক চরিত্রে তার অভিনয়ের জন্য বৃহৎ পরিচিতি লাভ করেন তিনি। তপন সিংহের গল্প হলেও সত্যি দিয়ে শুরু করে সবার নজর কাড়েন চিন্ময় রায়। এরপর ‘মৌচাক’, ‘হাটেবাজারে’, ‘ওগো বধূ সুন্দরী’, ‘বসন্ত বিলাপ’, ‘গুপী গাইন বাঘা বাইন-এর মতো অসংখ্য ছবিতে অভিনয় করেছেন। টেনিদা চরিত্রে চারমূর্তি সিনেমায় তার অভিনয় বাংলা চলচ্চিত্র দর্শকদের কাছে তাকে অধিক জনপ্রিয় করে। ভারতের বাংলা সিনেমার নিজেকে প্রতিষ্ঠিত করেছিলেন অনন্য উচ্চতায়। ১৭ মার্চ রাতে সল্টলেকে নিজ বাসভবনে শেষনিঃশ্বাস ত্যাগ করেন তিনি। বয়স হয়েছিল ৭৮ বছর। Mitra, Sritama (২০১৯-০৩-১৮)। "বসন্তের বিলাপে বাঙালিকে রেখে জীবনাবসান চিন্ময় রায়ের, একনজরে তাঁর জীবনসফর"। https://bengali.oneindia.com। সংগ্রহের তারিখ ২০২০-০৪-১৯।  |ওয়েবসাইট= এ বহিঃসংযোগ দেয়া (সাহায্য) "'হাসির রাজা' চিন্ময় রায় প্রয়াত"। Eisamay। সংগ্রহের তারিখ ২০২০-০৪-১৯।  "Veteran Bengali Actor Chinmoy Roy Passes away on"। Sangbad Pratidin (ইংরেজি ভাষায়)। ২০১৯-০৩-১৭। সংগ্রহের তারিখ ২০২০-০৪-১৯।
গণযোগাযোগ অধিদপ্তর

গণযোগাযোগ অধিদপ্তর একটি সরকারি অধিদপ্তর, যেটি সরকারি মালিকানাধীন সংবাদমাধ্যম পরিচালনা করে থাকে। এটির প্রধান কার্যালয় ঢাকায় অবস্থিত। এটি বাংলাদেশ সরকারের তথ্য মন্ত্রণালয়ের আওতাধীন। গণযোগাযোগ অধিদপ্তর তথ্য ও সম্প্রচার মন্ত্রণালয়ের অধীন সরকারের মাঠপর্যায়ের একটি প্রচারমূলক প্রতিষ্ঠান। ব্রিটিশ ভারতে ১৯২৪ সালে তৎকালীন তথ্য বিভাগের আওতায় পাবলিসিটি ডিপার্টমেন্ট নামে কোলকাতাস্থ রাইটার্স বিল্ডিংয়ে এই বিভাগের  কার্যক্রম শুরু হয়। ১৯৪৭ সালে দেশবিভাগের  পর তৎকালীন  পাকিস্তান সরকারের তথ্য ও বেতার মন্ত্রণালয়ের অধীনে ফিল্ড পাবলিসিটি, নিউজ, ফিল্ম প্রভৃতি শাখাসমূহ  নিয়ে পাবলিক রিলেশনস ডাইরেক্টরেট গঠিত হয়। বাংলাদেশ স্বাধীন হওয়ার  পর দেশের তৃণমূল পর্যায়ে অনগ্রসর ও  নিরক্ষর  জনগণকে  শিক্ষিত করার মাধ্যমে  উন্নয়ন  কার্যক্রমে  উদ্বুদ্ধ ও সম্পৃক্ত  করার  বিষয়টি গুরুত্ব সহকারে  বিবেচনা  করে ১৯৭২ সালে তৎকালীন পাকিস্তান আমলের ফিল্ড পাবলিসিটি (মাঠ প্রচার), বাংলাদেশ পরিষদ, জাতীয় পুনর্গঠন সংস্থা (বিএনআর) এবং মহিলা শাখাকে একত্রিত করে ১৯৭২ সালে ২রা অক্টোবর গণযোগাযোগ অধিদপ্তর প্রতিষ্ঠা  করা হয়। গণযোগাযোগ অধিদপ্তরকে পুনর্গঠিত করায় স্বাধীনতা-উত্তর বাংলাদেশের সরকার ও জনগণের মাঝে সেতুবন্ধ রচনার গুরুত্বপূর্ণ দায়িত্ব এ অধিদপ্তরের ওপর বর্তায়। জেলা তথ্য অফিসসমূহের মাধ্যমে তখন সরকারের গৃহীত  নীতিমালা  ও  উন্নয়ন  কর্মসূচির  সাথে  জনগণকে সম্পৃক্ত করার লক্ষ্যে দলমত  নির্বিশেষে স্থানীয় বুদ্ধিজীবী, শিক্ষক, আইনজীবী ও রাজনীতিবিদদের ইস্যুভিত্তিক বিভিন্ন  সভা, সেমিনার ও আলোচনা  সভায় আমন্ত্রণ জানানো হতো। এর ফলে সরকারের  সাথে জনগণের নিবিড় সম্পর্ক গড়ে উঠার সুযোগ সৃষ্টি হয়। পরবর্তীতে ১৯৮০ সালে তৎকালীন  সরকার বাংলাদেশ  পরিষদ, জেলা তথ্য কেন্দ্র ও পাবলিক লাইব্রেরিকে গণযোগাযোগ অধিদপ্তর থেকে পৃথক  করে ক্রীড়া ও সংস্কৃতি মন্ত্রণালয়ে ন্যস্ত করে। ১৯৮৩ সালে এনাম কমিটি কর্তৃক গণযোগাযোগ অধিদপ্তরকে পুনর্বিন্যাস করা হয়। পরবর্তীতে সাবেক মহকুমাকে জেলায়  রূপান্তর করার প্রেক্ষিতে মহকুমা জনসংযোগ অফিসসমূহ জেলা তথ্য  অফিসে রূপান্তরতি হয়। বর্তমানে ৬৪টি জেলা তথ্য অফিস এবং পার্বত্য অঞ্চলের ৪টি উপজেলাসহ মোট ৬৮টি তথ্য অফিসের মাধ্যমে এ অধিদপ্তরের  প্রচার  ও  উদ্বুদ্ধকরণ  কার্যক্রম পরিচালিত হচ্ছে। "About Us"। masscommunication.gov.bd। সংগ্রহের তারিখ ২৯ সেপ্টেম্বর ২০১৮।  ২। http://www.masscommunication.gov.bd/site/page/f95d4dbf-2e2d-412f-a40b-c25a5eb192c6/-
মুক্তিযোদ্ধা সংসদ

মুক্তিযোদ্ধা সংসদ বাংলাদেশের মুক্তিযোদ্ধাদের একটি অরাজনৈতিক সংগঠন, যেটি ১৯৭২ সালের ১৩ ফেব্রুয়ারি গঠিত হয়। সংগঠনটির মুক্তিযোদ্ধা সংসদ ক্রীড়া চক্র নামে একটি ফুটবল ক্লাব রয়েছে। ভারত বিভাগের পর পূর্ববাংলা (বর্তমান বাংলাদেশ) পাকিস্তানের একটি প্রদেশে পরিণত হয়, যা পরে পূর্ব পাকিস্তান নামে পরিচিত হয়। পাকিস্তানি ঔপনিবেশিক শক্তির অব্যহত শোষণের দরুন বাঙালিরা বঙ্গবন্ধুর ডাকে মুক্তিযুদ্ধে ঝাঁপিয়ে পড়ে এবং দীর্ঘ নয় মাস রক্তক্ষয়ী যুদ্ধের পর বিজয় ছিনিয়ে আনে। মুক্তিযুদ্ধের স্মৃতি চিরজাগরুক রাখার জন্য ১৯৭২ সালের ১৩ ফেব্রুয়ারি মুক্তিযোদ্ধা সংসদ গঠিত হয়। মুক্তিবাহিনী সদস্যদের কল্যাণের জন্য প্রতিষ্ঠানটি বাংলাদেশ মুক্তিযোদ্ধা কল্যাণ ট্রাস্ট গঠন করে। এটি সরকারি চাকরিতে মুক্তিযোদ্ধাদের জন্য ৩০% কোটা রাখার দাবি জানায় এবং সেটি সরকারকর্তৃক গৃহীত হয়। স্বপন কুমার সরকার (২০১২)। "মুক্তিযোদ্ধা সংসদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Muktis avoid relegation"। The Daily Star (ইংরেজি ভাষায়)। ২০১৮-০১-১৩। সংগ্রহের তারিখ ২০১৮-০১-২৬।  "Farashganj into last eight"। The Daily Star (ইংরেজি ভাষায়)। ২০১৮-০১-১৯। সংগ্রহের তারিখ ২০১৮-০১-২৬।  সৈয়দা মমতাজ শিরীন (২০১২)। "মুক্তিযুদ্ধ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Bangladesh and Global Studies (পাঠ্যবই) (২০১৭ সংস্করণ)। বাংলাদেশ সরকার। ২০১০। পৃষ্ঠা ২৫।
জাতীয় শিশু পুরস্কার

বাংলাদেশ শিশু একাডেমি সবচেয়ে বিখ্যাত কার্যক্রম হল জাতীয় শিশু পুরস্কার। প্রতিযোগিতাটি ১৯৭৮ সাল থেকে অনুষ্ঠিত হচ্ছে। সাহিত্য, সংস্কৃতি ও ক্রীড়া বিষয়ক ৬২ টি বিষয়ে প্রতিযোগিতা অনুষ্ঠিত হয়। উপজেলা পর্যায়, জেলা পর্যায় এবং আঞ্চলিক স্তর অতিক্রম করে প্রতিযোগীরা জাতীয় স্তরে আসে। এই প্রতিযোগিতায় প্রতি বছর ৩ লাখ শিশু তাদের প্রতিভা বিকাশের সুযোগ পায়। এই প্রতিযোগিতার লক্ষ্য তৃণমূল স্তর থেকে শিশুদের প্রতিভা অন্বেষণ করা ও প্রতিভার বিকাশ ঘটানো। বাংলাদেশ শিশু একাডেমি অগ্রণী ব্যাংক শিশু একাডেমী শিশুসাহিত্য পুরস্কার "বাংলাদেশ শিশু একাডেমী - বাংলাপিডিয়া"। bn.banglapedia.org। সংগ্রহের তারিখ ২০১৮-০৬-০১।  "সিটিজেন-চার্টার - বাংলাদেশ শিশু একাডেমী-"। www.shishuacademy.keshabpur.jessore.gov.bd। ২০১৯-০৪-১৭ তারিখে মূল থেকে আর্কাইভ করা। সংগ্রহের তারিখ ২০১৮-০৬-০১।
ইফাদ ফিল্ম ক্লাব পুরস্কার

ইফাদ ফিল্ম ক্লাব পুরস্কার প্রদান করা হয় বাংলাদেশের চলচ্চিত্রাঙ্গনে অসাধারণ অবদান রাখার জন্য। বাংলাদেশ ফিল্ম ক্লাব কর্তৃক প্রদান করা হয় পুরস্কারটি। পুরস্করটির স্পনসর ইফাদ গ্রুপ এবং মিডিয়া পার্টনার এনটিভি। ইফাদ ফিল্ম ক্লাব অ্যাওয়ার্ড ২০১২ প্রথম এবং শেষবারের মত প্রদান করা হয়। পুরস্কার প্রদান অনুষ্ঠানটি ৭ জুলাই ২০১৩ তারিখে ঢাকা বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত হয়। সেরা চলচ্চিত্র সেরা চলচ্চিত্র পরিচালক সেরা অভিনেতা সেরা অভিনেত্রী শ্রেষ্ঠ পার্শ্ব অভিনেতা শ্রেষ্ঠ সহকারী অভিনেত্রী শ্রেষ্ঠ খলনায়ক (চলচ্চিত্র) শ্রেষ্ঠ সঙ্গীত পরিচালক সেরা গীতিকার সেরা প্লেব্যাক গায়ক সেরা প্লেব্যাক গায়িকা আজীবন সম্মাননা বিশেষ পুরস্কার ৭ জুলাই ইফাদ ফিল্ম ক্লাব অ্যাওয়ার্ড। Daily Inqilab। ২০১৩-০৭-০২। ২০১৫-১০-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-১৫।  "সংরক্ষণাগারভুক্ত অনুলিপি" আগামী ৭ জুলাই অনুষ্ঠিত হবে ইফাদ ফিল্ম ক্লাব অ্যাওয়ার্ড ২০১২। newsheadlinesbd। ২০১৩-০৭-০৪। ২০১৫-১০-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-১৫।  "সংরক্ষণাগারভুক্ত অনুলিপি" ১৫ জুন ‘ফিল্ম ক্লাব অ্যাওয়ার্ড’। Bangla Tribune। ২০১৫-০৫-২৭। ২০১৫-০৬-২৯ তারিখে মূল থেকে আর্কাইভ করা। সংগ্রহের তারিখ ২০১৫-১০-০৪।  "Film Club Award 2012 announced"। Dhaka Mirror। ২০১৩-০৭-০৯। সংগ্রহের তারিখ ২০১৫-০৯-১৫।  "সংরক্ষণাগারভুক্ত অনুলিপি" জমকালো আয়োজনে ইফাদ বাংলাদেশ ফিল্ম ক্লাব অ্যাওয়ার্ড-২০১২ প্রদান। Amar Desh। ২০১৩-০৭-০৯। ২০১৫-১০-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-১৫।
বাবিসাস পুরস্কার

বাংলাদেশ বিনোদন সাংবাদিক সমিতি পুরস্কার (সংক্ষেপে: বাবিসাস পুরস্কার) মিডিয়াতে সেরা পারফরম্যান্সের জন্য প্রতি বছর প্রদত্ত সম্মাননা। প্রগতিশীল বিনোদন সাংবাদিকদের জন্য একটি প্রতিষ্ঠান এই পুরস্কার প্রদান করে। বাংলাদেশ বিনোদন বিনোদন সাংবাদিক সমিতি আনুষ্ঠানিকভাবে ৩০ ডিসেম্বর ২০০০ তারিখে সাংবাদিকদের উদ্যোগ ও প্রচেষ্টায় তৈরি হয়েছিল। প্রতিষ্ঠার দুই বছর পর এটি বাংলাদেশ সরকারের গণপ্রজাতন্ত্রী বাংলাদেশ সরকারের সমাজসেবা অধিদপ্তর থেকে রেজিস্ট্রেশন সম্পন্ন করে। পুরস্কারটি ২০০৪ সাল থেকে দেওয়া হয়েছে। বাবিসাস প্রধানত একটি স্বেচ্ছাসেবী কল্যাণ সংস্থা। সাংবাদিকদের কল্যাণে অর্থ সংগ্রহ, সাংবাদিকদের বিশেষ অবদানের জন্য পুরস্কার প্রদান, ক্ষতিগ্রস্ত সদস্যদের প্রদান করে প্রতিষ্ঠানটি। বাবিসারা একদিকে দক্ষ, অভিজ্ঞ এবং সমৃদ্ধ বিনোদন সাংবাদিক তৈরি করে এবং দেশের মিডিয়া জগতের উন্নতি সাধনের জন্য নিরলসভাবে কাজ করে চলেছে। সেই জন্য প্রতিবছর বাবিসাস পুরস্কার প্রদান করে প্রতিষ্ঠানটি। প্রতিষ্ঠানটি বিভিন্ন ক্যাটাগরিতে বাবিসাস পুরস্কার প্রদান করে থাকে। সেগুলো হল: আজীবন সম্মাননা সেরা অভিনেতা (চলচ্চিত্র) সেরা অভিনেত্রী (চলচ্চিত্র) সর্বাধিক জনপ্রিয় অভিনেতা (চলচ্চিত্র) সর্বাধিক জনপ্রিয় অভিনেত্রী (চলচ্চিত্র) সেরা নেপথ্য কণ্ঠশিল্পী (পুরুষ) সেরা নেপথ্য কণ্ঠশিল্পী (নারী) সেরা অভিনেতা (নাটক) সেরা অভিনেত্রী (নাটক) সেরা অভিনেতা (ধারাবাহিক নাটক) সেরা অভিনেত্রী (ধারাবাহিক নাটক) সেরা জনপ্রিয় গায়ক সেরা জনপ্রিয় গায়িকা সেরা আরজে ২০২৩ ২২তম বাবিসাস পুরস্কার নিচে বিজয়ীদের নাম দেওয়া হল: "বাবিসাস অ্যাওয়ার্ড অনুষ্ঠান ১৩ মে"। জাগোনিউজ২৪.কম। সংগ্রহের তারিখ ১৭ এপ্রিল ২০১৯।  "মুসলিম কালেকশন বাবিসাস অ্যাওয়ার্ড ২০১৬"। প্রিয়.কম। সংগ্রহের তারিখ ১৭ এপ্রিল ২০১৯।  "শুক্রবার বাবিসাস অ্যাওয়ার্ড প্রদান"। রাইজিংবিডি.কম। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "নয় ক্যাটাগরিতে বাবিসাসের পুরস্কার পেল 'প্রিয়তমা'"। নয় ক্যাটাগরিতে বাবিসাসের পুরস্কার পেল ‘প্রিয়তমা’। ১১ সেপ্টেম্বর ২০২৩। সংগ্রহের তারিখ ১১ সেপ্টেম্বর ২০২৩।  টেমপ্লেট:বাবিসাস পুরস্কার
সরকারি শারীরিক শিক্ষা কলেজ, ঢাকা

সরকারি শারীরিক শিক্ষা কলেজ, ঢাকা বাংলাদেশের একটি শারীরিক শিক্ষা কলেজ যা বাংলাদেশি শিক্ষার্থীদের শারীরিক শিক্ষা সম্পর্কিত শিক্ষা প্রদান করে থাকে। ১৯৫৪ সালে প্রথমে শারীরিক শিক্ষা কলেজ ময়মনসিংহ জেলার গৌরীপুর রাজবাড়ীতে স্থাপিত হয়। ১৯৫৫ সালে কলেজটি ঢাকার আরমানিটোলায় স্থানান্তরিত হয়। এরপর এটি নারিন্দার ডারফিন হোস্টেল ও আলিয়া মাদ্রাসায় স্থানান্তরিত হয়। অবশেষে ১৯৬২ সালে ঢাকার মোহাম্মদপুরে প্রথম সরকারি শারীরিক শিক্ষা কলেজ হিসাবে স্থায়ীভাবে স্থানান্তরিত হয়। সরকারি শারীরিক শিক্ষা কলেজ একটি পূর্ণ আবাসিক শিক্ষাপ্রতিষ্ঠান। এটি ৭.৯০ একর জমির উপর অবস্থিত। কলেজের ছাত্র ও ছাত্রীদের একটি করে আবাসিক হোস্টেল বিদ্যমান। এছাড়াও স্টাফদের জন্য একটি আবাসিক ভবন, একটি প্রশাসনিক ভবন, একটি কলেজ ভবন, একটি ৪০০ মিটার রানিং ট্র্যাক, একটি সুইমিংপুল, একটি বাস্কেটবল কোর্ট এবং একটি জিমনেশিয়াম রয়েছে। সব রকমের ইনডোর-আউটডোর খেলার সরঞ্জামাদি কলেজ ক্যাম্পাসে পাওয়া যায়। প্রতিষ্ঠানটি বর্তমানে বিপিএড এবং এমপিএড ডিগ্রি প্রদান করে থাকে। সরকারি শারীরিক শিক্ষা কলেজ, ঢাকা জাতীয় বিশ্ববিদ্যালয়ের অধীনে। সব শিক্ষা বিষয়ক কার্যক্রম কলেজে ইংরেজিতে পরিচালিত হয়। হোসেন, মোঃ জাকির (২০০৬)। "বাংলাদেশের শিক্ষা ব্যবস্থা", পৃষ্ঠা ২৬০। ঢাকা কেন্দ্রীয় গণগ্রন্থাগার, ঢাকা। কবির, মোঃ বিল্লাল (১৯৯৯)। সরকারী শারীরিক শিক্ষা কলেজের ইতিহাস, ঢাকা, পৃষ্ঠা ৮৭। সরকারী শারীরিক শিক্ষা কলেজ গ্রন্থগার, ঢাকা।
মৌড়ীগ্রাম রেলওয়ে স্টেশন

মৌড়ীগ্রাম রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি মৌড়ীগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০ কি.মি. দূরে স্টেশনটি অবস্থিত। মৌড়ীগ্রাম রেলওয়ে স্টেশনটি পশ্চিমবঙ্গের আন্দুল রোড, মৌড়ীগ্রামতে অবস্থিত। স্টেশন কোড (এমআরজিএম)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি আন্দুল এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "মৌড়ীগ্রাম রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
কেঁদ ফিরকি

কেঁদ ফিরকি (বৈজ্ঞানিক নাম: Pedesta masuriensis (Moore)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি। কেঁদ ফিরকি এর প্রসারিত অবস্থায় ডানার আকার ৩০ -৩২ মিলিমিটার দৈর্ঘ্যের হয়। ভারতে প্রাপ্ত কেঁদ ফিরকি এর উপপ্রজাতি হল- Pedesta masuriensis masuriensis – White-spotted Mussoorie Bush Bob ভারত (পশ্চিমবঙ্গ, সিকিম থেকে অরুণাচল প্রদেশ ও উত্তর-পূর্ব ভারত) নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়। প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল গাঢ় বাদামি বা কালচে বাদামি ও সাদা অর্ধ-স্বচ্ছ দাগ-ছোপ যুক্ত। সামনের ডানায় কোস্টার ঠিক নিচেই শীর্ষভাগের নিচে (সাব-এপিক্যাল অংশে) ৩ টি ছোট ছোপ সরলরৈখিক সারিতে গায়ে গায়ে অবস্থিত যাদের সবার উপরের ছোপটি ক্ষুদ্রতম। কোনো কোনো নমুনাতে সাব-এপিক্যাল ছোপ তিনটির সামান্য বাইরের দিকে পোস্ট-ডিসকাল অংশে অনুরূপ একটি ছোপ ছোপ লক্ষ্য করা যায়। ডিসকাল অংশে ডানার মধ্যভাগে কতগুলি (৪-৫ টি) বড় চওড়া ও লম্বাটে ছোপ স্তূপীকৃত ভাবে বর্তমান। উক্ত ছোপগুলির সেল- এর বহিঃপ্রান্তের লাগোয়া ছোপদুটি প্রায় চতুষ্কৌণিক ও তাদের নিচে মাঝারি ও বৃহত্তম ছোপদুটি অনেকটা শঙ্কু আকৃতির। পিছনের ডানা গোলাকৃতি ও মধ্যভাগে একটি বা দুটি ছোট ছোপ পাশাপাশি দেখা যায়। উভয় ডানায় প্বার্শরোয়া বা সিলিয়া পর্যায়ক্রমে খয়েরি ও সাদা যদিও পিছনের ডানার সিলিয়াতে সাদার ভাগই অধিক। ডানার নিম্নতল ফ্যাকাশে কালচে বাদামি ও উজ্জ্বল সোনালী হলুদ আঁশে ঘনভাবে ছাওয়া (বিশেষত পিছনের ডানায়)। ডানার উপরিতলের ছোপগুলি স্বচ্ছতার কারণে নিম্নতলে দৃশ্যমান। সামনের ডানার সাব-কোস্টাল ও এপিক্যাল অংশ ঘনভাবে উজ্জ্বল সোনালী হলুদ আঁশে ছাওয়া এবং মধ্যভাগ কালচে বাদামি। পিছনের ডানায় ঘন উজ্জ্বল সোনালী হলুদ আঁশের উপরে কতকগুলি অস্পষ্ট ডিসকাল ছোপ দেখা যায়। শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি ও ঈষদ নীলচে সাদা রোয়াযুক্ত এবং নিম্নতলে ফ্যাকাশে বাদামি। প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় দুর্বল। এরা ভূমির কাছাকাছি নিচ দিয়ে খানিকটা উড়েই আবার পছন্দের বসার জায়গায় অবস্থান করে। ভিজে মাটি, পাথরের ভিজে ছোপ, পাখির বিষ্ঠায় অবস্থান করে এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, ডালে, মাটিতে বা পাথরে বসে রোদ পোহায় । এদের সাধারণত ফুলে বসতে দেখা যায় না ।জঙ্গলের পথে, নদী বা ঝর্ণার কিনারে এদের বিচরণ ও উড়ান চোখে পড়ে। তিলে ফিরকি প্রজাতির সাথে এদের অনেক স্বভাবগত সাদৃশ্য চোখে পড়ে। A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 309।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 92। আইএসবিএন 9789384678012।  "Pedesta masuriensis Moore, 1878 – Mussoorie Bush Bob"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৯।  Seitz, A., 1912-1927. Die Indo-Australien Tagfalter. Theclinae, Poritiinae, Hesperiidae. Grossschmetterlinge Erde 9: 799-1107, pls. 138-175. Wynter-Blyth, M.A. (1957) Butterflies of the Indian Region, pg 471.
এস এ হক অলিক

এস এ হক অলিক একজন বাংলাদেশী চলচ্চিত্র পরিচালক, চিত্রনাট্যকার এবং সুরকার। নব্বইয়ের দশকের শেষ দিকে টিভি পর্দায় নাটকের পরিচালক হিসেবে তার অভিষেক ঘটে। বন্ধু তুমি বন্ধু আমার কাল সাকালে আকাশ ছোঁয়া ভালোবাসা হৃদয়ের কথা আরো ভালোবাসবো তোমায় এক পৃথিবী প্রেম "I want to make good films… SA Haque Alik"। The Daily Star।  "S A Haque Alik 2015 Bangla Movie Ek Prithibi Prem - All News View"। allnewsview.com। ৯ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "শাকিবের 'আরো ভালোবাসবো তোমায়'"। NTV Online।  "কাল শুভ মহরত এস এ হক অলিকের 'আরো ভালবাসবো তোমায়'"। BD24Live.com। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  দ্য ডেইলি স্টার, 15 সেপ্টেম্বর 2006. হরিয়র কোথাঃ একটি প্রসিদ্ধ প্রেমের গল্প এসএ হক আলিক, 1২ এপ্রিল ২011। "শাকিব-পরীমণির 'আরো ভালোবাসবো তোমায়'"। bdnews24.com। ৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "নতুন জুটি নিয়ে ফিরছেন অলিক"। bdnews24.com। ৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "একসঙ্গে চার বর্ষীয়ান অভিনেতা"। প্রথম আলো। ২ সেপ্টেম্বর ২০১৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "৭ বছর পর তারা একসাথে - daily nayadiganta"। The Daily Nayadiganta।  "সাত বছর পর অলিকের নাটকে তারিন ও অপূর্ব"। দৈনিক ইনকিলাব। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "CJFB Performance Award conferred"। দি ইন্ডিপেন্ডেন্ট। ২৪ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২২।  ইন্টারনেট মুভি ডেটাবেজে এস এ হক অলিক (ইংরেজি)
মার্কারি (I) নাইট্রেট

মার্কারি(I) নাইট্রেট (সংকেত: Hg 2 (NO 3 ) 2) একটি রাসায়নিক যৌগ । এটি মার্কারি (I) প্রস্তুতিতে ব্যবহৃত হয় এবং বিষাক্ত। যৌগটির আবিষ্কারক প্রফুল্ল চন্দ্র রায়। মার্কারি (I) নাইট্রেট গঠিত হয় যখন পাতলা নাইট্রিক এসিডের সাথে বিক্রিয়ায় অংশ নেয় মার্কারি (ঘনীভূত নাইট্রিক অ্যাসিড মার্কারি (II) নাইট্রেট তৈরি করে। মার্কারি (I) নাইট্রেট একটি বিজারক পদার্থ। পানির সাথে পদার্থটি উভমুখী বিক্রিয়ায় অংশ নেয়। বিক্রিয়াটি নিম্নরূপ: Hg2(NO3)2 + H2O ⇌ Hg2(NO3)(OH) + HNO3 Hg2(NO3)(OH) যদি পানি ও মার্কারি (I) নাইট্রেটের দ্রবণকে তাপ দেওয়া হয়, তবে পদার্থটি বিযোজন বিক্রিয়ায় মার্কারি ও মার্কারি (II) নাইট্রেট উৎপন্ন করে, যা উভমুখী বিক্রিয়ার ন্যায় চলমান থাকে। বিক্রিয়াটি নিম্নরূপ: Hg2(NO3)2 ⇌ Hg + Hg(NO3)2 Lide, David R. (১৯৯৮), Handbook of Chemistry and Physics (87 সংস্করণ), Boca Raton, Florida: CRC Press, পৃষ্ঠা 4–45, আইএসবিএন 0-8493-0594-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Patrick Petitjean; Catherine Jami; Anne Marie Moulin (১৯৯২)। Science and Empires: Historical Studies about Scientific Development and European Expansion। Springer। পৃষ্ঠা 66–। আইএসবিএন 978-0-7923-1518-6।
আননোন চ্যাপলিন

আননোন চ্যাপলিন হল নির্বাক চলচ্চিত্র যুগের চলচ্চিত্র নির্মাতা চার্লি চ্যাপলিনের কর্মজীবন ও চলচ্চিত্র নির্মাণ পদ্ধতি নিয়ে নির্মিত ১৯৮৩ সালের তিন খণ্ডের ব্রিটিশ প্রামাণ্য ধারাবাহিক। এতে পূর্বে অদেখা কিছু চলচ্চিত্রেরও ফুটেজ ব্যবহার করা হয়। ধারাবাহিকটির তিনটি খণ্ডের নাম হল মাই হ্যাপিয়েস্ট ইয়ার্স, দ্য গ্রেট ডিক্টেটর, ও হিডেন ট্রেজারস। প্রামাণ্যচিত্রটি পরিচালনা ও রচনা করেছেন চলচ্চিত্র ইতিহাসবেত্তা কেভিন ব্রাউনলো ও ডেভিড গিল। তারা চ্যাপলিনের চতুর্থ স্ত্রী উনা ওনিলের নিকট থেকে চ্যাপলিনের ব্যক্তিগত চলচ্চিত্র সংরক্ষণাগার থেকে অদেখা বিষয়গুলো পরখ করার অনুমতি পান। প্রথম খণ্ড চ্যাপলিনের কর্মজীবনে মিউচুয়াল ফিল্ম কর্পোরেশনে থাকাকালীন (১৯১৬-১৯১৭) নির্মিত ছবিগুলোর মধ্য থেকে পাইরেটেড হওয়া ছবিগুলো নিয়ে নির্মিত। চলচ্চিত্র সংগ্রাহক রেমন্ড রোহিউর ছবিগুলো উপলব্ধ করেন। এছাড়া প্রামাণ্যচিত্রটিতে চ্যাপলিনের দ্বিতীয় স্ত্রী লিটা গ্রে, তার পুত্র সিডনি আর্ল চ্যাপলিন ও তার সহশিল্পী জ্যাকি কুগান, ডিন রেইজনার, জর্জিয়া হেল, ও ভার্জিনিয়া চেরিলের সাক্ষাৎকার রয়েছে। ক্যানবি, ভিনসেন্ট (১৯ মে ১৯৮৩)। "Rare Chaplin Cuts"। দ্য নিউ ইয়র্ক টাইমস। সংগ্রহের তারিখ ১৭ এপ্রিল ২০১৯।
ক্রিশ্চিয়ান এইকমেন

ক্রিশ্চিয়ান এইকমান (১১ আগস্ট ১৮৫৮ – ৫ নভেম্বর ১৯৩০) একজন শরীরতত্ত্ববীদ এবং অধ্যাপক ছিলেন, যিনি বেরিবেরি রোগ যে কম পুষ্টির জন্যে হয় তা আবিষ্কার করেছিলেন। পরবর্তীতে তিনি এবং স্যার ফেডেরিক হপকিন্স দুইজন মিলিত ভাবে শরীরতত্ত্ববিদ্যায় ভিটামিন আবিষ্কারের জন্য নোবেল পুরস্কারে ভূষিত হন। ক্রিশ্চিয়ান এইকমেন ১৮৫৮ সালের ১১ আগস্ট জন্মগ্রহণ করেন। তার জন্মস্থান ছিল নেদারল্যান্ডের নিজকার্ক নামক একটি অঞ্চল। তিনি তার বাবা-মায়ের ৭ম সন্তান। তার পিতার নামও ক্রিশ্চিয়ান এইকমেন। পেশায় তিনি ছিলেন স্থানীয় বিদ্যালয়ের প্রধান শিক্ষক। তার মায়ের নাম জোহানা এলিডা পুল। তার বড় ভাই জোহান ফ্রেডেরিক এইকমেনও (১৮৫১-১৯১৫) একজন রসায়নবীদ। ১৮৮৩ সালে এইকমেন আলটজে উইগেরি ভ্যান ইডেমা নামক এক মহিলাকে বিয়ে করেন। ১৮৮৬ সালে তিনি মারা যান। বাটাভিয়াতে অবস্থানকালীন, ১৮৮৮ সালে, এইকমেন বার্থা জুলিয়ে লুইস ভ্যান দের কেম্পকে বিয়ে করেন। পিটার হেডরিক নামে তাদের একটি ছেলে হয়। তিনি ১৮৯০ সালে জন্মগ্রহণ করেন এবং পেশায় একজন শরীরতত্ত্ববীদ ছিলেন। "ক্রিশচিয়ান এইকমেন"। সংগ্রহের তারিখ ১৮ জুন ২০১৯।
পরিচয় (২০১৩-এর চলচ্চিত্র)

পরিচয় ২১ জুলাই ২০১৩-এ মুক্তিপ্রাপ্ত একটি বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, মিষ্টি চক্রবর্তী ও ফেরদৌস আহমেদ এই ছবিটি পিতা ও কন্যার গল্প, প্রসেনজিৎ চট্টোপাধ্যায় এবং ইন্দ্রানী চক্রবর্তী দ্বারা পরিচালিত, যুক্তরাজ্যে বসবাসকারী বাঙ্গালী ভাষাভাষী এশিয়ানদের উজ্জ্বল করে,বিশেষত সমস্যায় যারা তাদের স্বদেশের সাথে সংযুক্ত থাকার বিভিন্ন উপায় খুঁজে বের করে। চলচ্চিত্র পরিচালক বসু চট্টোপাধ্যায়ের কন্যা রূপালী, এই চলচ্চিত্র দিয়ে পরিচালক হিসেবে আত্মপ্রকাশ করেন। অনুপম এবং রিমির গল্প নিয়ে পরিচয় চলচ্চিত্র আবর্তিত হয়। বারো বছর পর অনুপম এবং রিমির একে অপরের সাথে পুনরায় দেখা হয়। এর আগে অনুপম, রিমি আর তার মাকে ছেড়ে যুক্তরাজ্যে চলে গিয়েছিল। রিমি তার বিচ্ছিন্ন বাবার সাথে পুনরায় মিলিত হতে যুক্তরাজ্যে যায়। যুক্তরাজ্যে রিমি তার বাবার জীবনধারার সাথে পরিচিত হয়। এখানে ব্রিটিশ-বাংলাদেশী ছেলে ফাহিমের সাথে রিমির বন্ধুত্ব তৈরি হয়। চলচ্চিত্রটি রিমি, অনুপম, ফাহিম এবং লরির জগৎকে কেন্দ্র করে আবর্তিত হয়। অনুপম চরিত্রে প্রসেনজিৎ চট্টোপাধ্যায় রিমি চরিত্রে মিষ্টি চক্রবর্তী ফাহিম চরিত্রে জোয়ি দেবরায় লরি চরিত্রে হেইদি মামফোর্ড সেলিমের চরিত্রে ফেরদৌস আহমেদ প্রশন্ত চৌধুরী চরিত্রে ইফতেখার ইন্দ্রাণী চক্রবর্তী "porichoi"। timesofindia.indiatimes.com। ২০১৪-০১-১০ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২১।
সাদুল্লাপুর ইউনিয়ন, মতলব উত্তর

সাদুল্লাপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন। সাদুল্লাপুর ইউনিয়নের আয়তন ৪,৩৮৭ একর। ২০১১ সালের পরিসংখ্যান অনুযায়ী সাদুল্লাপুর ইউনিয়নের জনসংখ্যা ১৯,৪৮৪ জন। এর মধ্যে পুরুষ ৯,২১৭ জন এবং মহিলা ১০,২৬৭ জন। মোট পরিবার ৪,২৩৮টি। মতলব উত্তর উপজেলার উত্তরাংশে সাদুল্লাপুর ইউনিয়নের অবস্থান। এ ইউনিয়নের পশ্চিমে ষাটনল ইউনিয়ন ও ছেংগারচর পৌরসভা, দক্ষিণে দুর্গাপুর ইউনিয়ন, পূর্বে বাগানবাড়ী ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার গুয়াগাছিয়া ইউনিয়ন ও ইমামপুর ইউনিয়ন অবস্থিত। সাদুল্লাপুর ইউনিয়ন মতলব উত্তর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। ২০১১ সালের পরিসংখ্যান অনুযায়ী সাদুল্লাপুর ইউনিয়নের সাক্ষরতার হার ৫৭.১%। মতলব উত্তর উপজেলা মতলব উত্তর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১০ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)